Mogens Nørgård Pedersen (KD), 2004-11-18:
Kristendemokraterne er enige i, at det er hensigtsmæssigt at tilpasse lovene om arbejdsmiljø i Danmark og Grønland til hinanden.
Det kunne jo så tilskynde os til her i Danmark at få nogle endnu bedre regler for arbejdsmiljø og på den måde også være med til at give dem det i Grønland.
Men det er fint med ensartede regler eller i hvert fald tilnærmelser mellem dem.
Vi har også bemærket, at der kun skal laves arbejdspladsvurdering, når der er mere end ti personer ansat på virksomhederne.
Selv om der er under ti personer på virksomhederne, er det da ganske nødvendigt, at der er et ordentligt arbejdsmiljø, og at det også bliver vurderet.
Derudover glæder vi os over, at der i det her forslag også er taget højde for, at der kan være visse kulturelle forskelle på at være i Grønland og i Danmark.
Det bliver for Grønlands vedkommende i lovforslaget her hævet fra 10 til 13 år, og det er også en ensartethed i forhold til danske forhold.
Dog tager man forbehold i forbindelse med jagt og fangst, og jeg synes, det er meget fint, at man også er opmærksom på, at der kan være disse forskelle.
Så står der også i lovforslaget, at beskæftigelsesministeren gives hjemmel til at yde støtte til oplysningsarbejde vedrørende arbejdsmiljø.
Det er jo ganske fint, at ministeren har hjemmel til, men vi kunne måske godt tænke os, at der var et påbud om, at der skulle ydes rådgivning for at højne det grønlandske arbejdsmiljø.
Men Kristendemokraterne kan i udgangspunktet støtte forslaget.
Der er behov for en ændring, fordi den gældende lov er fra 1986, og fordi det er vigtigt at sikre alle et sikkert og sundt arbejdsmiljø, som til enhver tid følger den samfundsmæssige udvikling i Grønland.
Dette lovforslag har været længe undervejs.
Det indeholder mange af de ændringer, som vi har vedtaget i forhold til den danske arbejdsmiljølov.
Jeg vil særlig fremhæve reglerne om sikkerhedsorganisationen og børns og unges arbejde, hvor der lægges vægt på, at reglerne er tilpasset det grønlandske samfund.
Jeg glæder mig også over, at både Det Grønlandske Arbejdsmiljøråd og Grønlands hjemmestyre støtter forslaget.
Det er meget vigtigt, da reglerne jo skal føres ud i praksis, og jeg fornemmer, at der i det grønlandske samfund er en stor vilje til at fremme arbejdsmiljøet.
Der er også en voksende interesse for arbejdsmiljøet i Grønland fra så vel arbejdsgiversiden som lønmodtagersiden.
Vi har en fælles forpligtelse i Danmark og i Grønland til at sikre, at arbejdsmiljøet i Grønland er på et højt niveau
ligesom her i Danmark.
Udmøntningen af lovforslaget vil naturligvis foregå i samarbejde med hjemmestyret og Det Grønlandske Arbejdsmiljøråd og vil bl.a. omhandle udstedelse af nye eller ændrede bekendtgørelser og udsendelse af informations- og vejledningsmateriale til brug for virksomheder og ansatte.
Det Grønlandske Arbejdsmiljøråd har rådet mig til at indføre APV i Grønland, fordi arbejdsmiljøet på mange virksomheder trænger til en systematisk gennemgang, sådan at arbejdsgiverne og de ansatte kan få identificeret de arbejdsmiljøproblemer, der er, og få gjort noget ved dem.
Arbejdsmiljørådet har i den forbindelse anmodet om, at Arbejdstilsynets vejledningsmateriale bliver oversat til grønlandsk og i fornødent omfang tilpasset forholdene i Grønland.
Jeg har på den baggrund foreslået, at virksomheder, der skal have sikkerhedsorganisation, også får pligt til at udarbejde APV.
Jeg håber, at vi med lovændringerne kan bidrage til at give arbejdsmiljøet i Grønland et løft.
Hermed sluttede forhandlingen, og lovforslaget overgik derefter til anden behandling. Afstemning